EkBass/fiwiki-20250220-pages-articles huggingface dataset:
Europeana

Europeana on internetissä toimiva Euroopan digitaalisen kulttuurin ja taiteen keskus. Palvelun varsinainen sisältö on eri maiden kansallisissa digitaalisissa kirjastoissa. Prototyyppivaiheessa olevaa hanketta vetää ydinryhmä, joka toimii Alankomaiden kansalliskirjastossa (Koninklijke Bibliotheek) ja tukeutuu Euroopan kirjaston asiantuntemukseen. Hankkeen valvojana on Euroopan digitaalisten kirjastojen säätiö EDL Foundation ja se on osa laajempaa Euroopan tietoyhteiskunta i2010 -hanketta. Europeana digitaalinen kirjasto ja multimediamuseo on Euroopan yhteisön suurhanke, joka palvelee yhteisön kansalaisia heidän omalla kielellään. Palvelu avautui marraskuussa 2008 ja syyskuussa 2009 kokoelma oli kasvanut kahdesta 4,6 miljoonaan digitoituun teokseen. Vuonna 2010 valmistuvaksi aiotun Europeana 1.0:n tavoite on 10 miljoonaa teosta. Suomi on Europeanassa mukana Kansallisen digitaalisen kirjaston kautta. == Lähteet == == Aiheesta muualla == * Europeana * Europe's Digital Library doubles in size but also shows EU's lack of common web copyright solution Luokka:Euroopan kirjastot Luokka:Elektroniset tietoteokset
Balašov

Balašov () on kaupunki Saratovin alueen länsiosassa Venäjällä. Se sijaitsee Donin vesistöön kuuluvan Hopjor-joen rannalla maanteitse noin 300 kilometriä Saratovista länteen. Siellä risteytyvät Rtištševoon, Povorinoon, Tamboviin ja Kamyšinin johtavat rautatiet. Kaupunki on Balašovin piirin (113 352 as., vuonna 2010) keskus. Tästä kaupungin asukkaiden osuus oli 82 227 henkeä. Balašovon kylä tunnetaan 1700-luvulta lähtien. Vuonna 1780 siitä tuli Balašovin kaupunki ja Saratovin kuvernementtiin kuuluneen kihlakunnan keskus. Rautatien rakentamisen jälkeen 1800-luvun lopussa kaupunkiin syntyi teollisuutta. Vuosina 1954–1957 se oli Balašovin alueen keskus. Kaupungin lähellä sijaitsee Balašovin sotilaslentokenttä. Kuva:Balashov Station.jpg|Rautatieasema. Kuva:Собор Архангела Михаила (Балашов).jpg| Arkkienkeli Mikaelin katedraali. Kuva:BalashovMuzeum.jpg|Kotiseutumuseo. ==Lähteet== ===Muut lähteet=== * ==Aiheesta muualla== Luokka:Saratovin alueen kaupungit
Seitivalas

Seitivalas eli uurteisvalas (Balaenoptera borealis) on uurteisvalaiden heimoon kuuluva laji, jota tavataan kaikilla merialueilla. Toisin kuin sukulaisensa sillivalas, se välttelee lahtia ja pysyttelee avoimemmilla merialueilla. Seitivalas vaeltaa kesäksi viileille merialueille ja talveksi subtrooppisille merille. Laji on saanut nimensä seitin mukaan, sillä sitä tavataan Norjan edustalla samaan aikaan kuin suuria seitiparviakin. Lajin hetulat ovat mustat.Nuorteva, Pekka & Henttonen, Heikki, s. 113. == Kanta == Seitivalaiden määrä on pienentynyt valaanpyynnin takia viidennekseen määrästä, mitä niitä oli ennen pyynnin aloittamista. Niitä on nykyisin jäljellä noin 54 000 yksilöä. == Lähteet == * === Viitteet === == Aiheesta muualla == * * Luokka:Uurteisvalaat Luokka:Uhanalaiset nisäkkäät
Karkausvuosi

Karkausvuosi on kalenterivuosi, johon on lisätty yksi tai useampi karkauspäivä, jotta kalenteri saadaan synkronoitua aurinkovuoden ja vuodenaikojen kanssa. Tämä on tarpeellista 365 päivän pituista kalenterivuotta käyttävissä järjestelmissä, koska aurinkovuosi on noin neljännespäivän pidempi kuin kalenterivuosi. ==Eri kalentereissa== Nykyisessä länsimaisessa ajanlaskussa karkausvuosi on joka neljäs vuosi kaikkina neljällä jaollisina vuosina (2024, 2028, 2032, 2036, 2040), paitsi jos kyseinen vuosi on jaollinen myös sadalla (poislukien vuosi, joka on jaollinen myös 400:lla). Karkauspäivä on lisätty karkausvuoden helmikuun 24. päiväksi, mikä pidentää helmikuun 29-päiväiseksi. Suomessa karkauspäivä on tosin vuodesta 2000 lähtien ollut helmikuun 29. päivä. Kiinalaisessa kalenterissa karkausvuosi on joka kolmas vuosi, jolloin vuoteen lisätään ylimääräinen kuukausi. Juutalaisessa kalenterissa karkausvuosi on joka 19. vuosi, jolloin vuoteen lisätään ylimääräinen kuukausi. Iranilaisessa kalenterissa karkausvuosi on yleensä joka neljäs vuosi. Sen tarkka ajankohta määritellään päiväntasauksen ajankohdan mukaan. Hindukalenterissa karkauspäivien ja karkauskuukausien lisääminen ja vähentäminen tapahtuu epäsäännöllisesti. Islamilaisessa kalenterissa karkausvuosi esiintyy 11 kertaa 30 vuoden jakson aikana. Tällöin vuoden viimeiseen kuukauteen lisätään yksi päivä. Bahai-kalenterissa karkausvuosi esiintyy yleensä joka neljäs vuosi, jolloin vuoden kahden viimeisen kuukauden väliin lisätään viisi päivää. Etiopialaisessa kalenterissa karkausvuosi esiintyy kerran neljässä vuodessa, jolloin ylimääräinen päivä lisätään vuoden loppuun. ==Lähteet== Luokka:Ajanlasku
Balabanovo

Balabanovo () on kaupunki Kalugan alueen Borovskin piirissä Venäjällä. Se sijaitsee Okan sivujoen Protvan rannalla 76 kilometriä Kalugasta koilliseen ja 90 kilometriä Moskovasta lounaaseen. Asukkaita oli 26 337 henkeä (vuoden 2010 väestönlaskenta). Balabanovon kylä mainitaan ensimmäisen kerran 1600-luvun alussa. Kaupungin läpi kulkee päärata Moskova–Kaluga–Brjansk, mistä voi jatkaa edelleen Homeliin tai Kiovaan. Rautatien valmistuttua 1900-luvun alussa paikkakunnasta tuli asemataajama ja vuonna 1972 kaupunki. Myös Venäjän valtatie M3 kulkee kaupungin kautta. Kaupungin tunnetuin tuotantolaitos on suuri tulitikkutehdas. Balabanovossa toimii myös Stora Enson pakkaustehdas. ==Lähteet== ==Aiheesta muualla== *Borovskin piirin sivut *Eräs Balabanovo-1 portaali *Eräs Balabanovo portaali *Nettiversio kirjan Goroda Rossii (1994) artikkeleista Luokka:Kalugan alueen kaupungit
Baksan

Baksan () on kaupunki Kabardi-Balkariassa Venäjällä. Se sijaitsee Terekin vesistöön kuuluvan Baksan-joen varrella 24 kilometriä Naltšikista luoteeseen. Kaupunki on Baksanin piirin keskus, mutta muodostaa erillisen kaupunkipiirinsä. Sen läpi kulkee Donin Rostovin ja Bakun välinen valtatie. Vuonna 2010 kaupungissa oli 38 860 asukasta, koko kaupunkipiirikunnassa 57 088. Vuonna 1822 paikalle rakennettiin venäläinen linnoitus. 1860-luvulla sen itäpuolelle syntyi Kutšmazukinon kabardikylä ja vuonna 1891 venäläiset ja ukrainalaiset uudisasukkaat perustivat linnoituksen länsipuolelle Baksanin kylän. Vuonna 1965 Baksan sai kaupunkimaisen taajaman statuksen ja vuonna 1967 siitä tuli kaupunki. Nykyään kaupungissa on mm. elektroniikka- ja elintarviketeollisuutta. Sen lähellä sijaitsee Baksanin vesivoimalaitos. Kaupungissa ovat syntyneet kabardin nykykirjallisuuden perustaja Ali Šogentsukov, kirjailija Adam Šogentsukov, kapellimestari Juri Temirkanov. ==Lähteet== === Muuta lähteet=== * ==Aiheesta muualla== * Baksanin piirin Kabardi-Balkarian sivustolla Luokka:Kabardi-Balkarian kaupungit
Bakal

Bakal () on kaupunki Tšeljabinskin alueen Satkan piirissä Venäjällä. Se sijaitsee Uralin länsirinteellä 258 kilometriä Tšeljabinskista länteen. Kaupungissa on Ufan ja Tšeljabinskin väliseltä rautatieltä Berdjaušin asemalla haarautuvan sivuradan pääteasema. Asukkaita on 22 000 henkeä (vuonna 2005). Paikkakunta on syntynyt rautaesiintymän yhteyteen vuonna 1757. Vuonna 1951 siitä tuli kaupunki. Bakal on huomattava raudantuotannon keskus. ==Lähteet== * ==Aiheesta muualla== * Epävirallinen kaupunkisivusto Luokka:Tšeljabinskin alueen kaupungit
Monika Zehrt

Monika Zehrt (s. 29. syyskuuta 1952 Riesa) on entinen itäsaksalainen pikajuoksija, kaksinkertainen olympiavoittaja Münchenissä 1972. Zehrt voitti tyttöjen Euroopan mestaruuden 400 metrin juoksussa vuonna 1970 ajalla 54,00European Junior Championships (Women) . Seuraavana vuonna Helsingin EM- kisoissa hän ei mahtunut maansa joukkueeseen yksilömatkalla, mutta oli ankkuri voittoisassa maailmanennätyksen 3.29,3 tehneessä viestijoukkueessa. Tämä oli yksi Zehrtin neljästä viestimaailmanennätyksestä. Olympiavuonna 1972 vasta 19-vuotias Zehrt rikkoi maailmanennätyksen juostuaan Pariisissa 51,08. Kaksi kuukautta myöhemmin hän voitti olympiakultaa täsmälleen samalla ajalla. Zehrt oli jälleen kultaa maailmanennätysajalla saavuttaneen viestijoukkueen ankkuri. Vielä 1973 Zehrt voitti Euroopan cupin , mutta lopetti uransa seuraavana vuonna 21-vuotiaana. ==Lähteet== Luokka:Itäsaksalaiset pikajuoksijat Luokka:Itäsaksalaiset olympiavoittajat Luokka:Vuonna 1952 syntyneet Luokka:Elävät henkilöt
Bagrationovsk

Bagrationovsk () on kaupunki Kaliningradin alueella Venäjällä. Se sijaitsee Venäjän ja Puolan rajalla 37 kilometriä Kaliningradista etelään. Kaupunki on Bagrationovskin piirin keskus. Vuoden 2010 väestönlaskennan mukaan kaupungissa asui 6 400 ja koko piirissä 32 352 henkeä. thumb|left|230px|Rakennushistoriallisesti arvokkaana pidetty, nykyään muun muassa museona ja lasten taidekouluna toimiva tiilirakennus Bagrationovskissa. Kaupunki on perustettu vuonna 1336. Vuoteen 1945 saakka se kuului Saksaan nimellä Preußisch Eylau. Vuonna 1807 sen lähellä tapahtui Eylaun taistelu kenraaliluutnantti Pjotr Bagrationin johtamien venäläisten ja Napoleonin armeijan välillä. Neuvostojoukot valtasivat kaupungin helmikuussa 1945. Vuonna 1946 kaupunki nimettiin Bagrationin mukaan Bagrationovskiksi. Kaupungissa on elintarvike-, koneenrakennus- ja huonekaluteollisuutta. Noin kaksi kilometriä kaupungin kaakkoispuolella on kansainvälinen rajanylityspiste Venäjää ja Puolaa yhdistävällä maantiellä (Venäjän maantie A195 Kaliningradiin, Puolan maantie 51). ==Lähteet== ===Lähteet joihin ei ole viitattu=== * ==Aiheesta muualla== * Bagrationovskin piirin sivut (bagrationovsk-mo.ru) * Bagrationovskin museon sivusto * Bagrationovskin koristeellinen ortodoksikirkko (sobory.ru) Luokka:Kaliningradin alueen kaupungit
Baimak

Baimak (, baškiiriksi Баймаҡ) on kaupunki Baškortostanissa Venäjällä. Se sijaitsee Uralin itärinteellä Uraljoen vesistöön kuuluvan Tanalyk-joen yläjuoksulla 489 kilometriä Ufasta etelään. Kaupunki on Baimakin piirin keskus. Asukkaita on 16 900 henkeä (vuonna 2008). Baimak on syntynyt vuonna 1913 perustetun vaskisulattamon asutuksesta. Kaupunki siitä tuli vuonna 1938. Nykyään kaupungissa on konepaja ja elintarviketeollisuutta. Kuva:Baymak in the winter.jpg|Baimak talvella. Kuva:Church Baimak Bashkortostan.jpg|Kirkko Baimakissa. ==Lähteet== * ==Aiheesta muualla== * Baimakin piirin sivusto Luokka:Baškortostanin kaupungit
Ray McAnally

Ray McAnally (30. maaliskuuta 1926 Buncrana, Donegalin kreivikunta – 15. kesäkuuta 1989 Wicklown kreivikunta, Irlanti) oli irlantilainen näyttelijä. Hänet tunnetaan muun muassa elokuvista Linnake (1986) ja Minun elämäni (1989). Hänet tunnetaan myös minisarjoista A Perfect Spy (1987) ja A Very British Coup (1988). == Palkinnot == * BAFTA Film Award (1987, 1990) * BAFTA TV Award (1988) * RTS Television Award (1988) * Evening Standard British Film Award (1987) == Ehdokkuudet == * BAFTA TV Award (1988) == Yksityiselämä == McAnally oli naimisissa näyttelijä Ronnie Mastersonin kanssa vuodesta 1951 kuolemaansa asti. Heillä on neljä lasta, kaksi poikaa ja kaksi tytärtä. Ray McAnally kuoli sydänkohtaukseen ollessaan 63-vuotias. == Aiheesta muualla == * * Luokka:Irlantilaiset näyttelijät Luokka:Vuonna 1926 syntyneet Luokka:Vuonna 1989 kuolleet
Kaunotar ja hirviö – Lumottu joulu

Kaunotar ja Hirviö – Lumottu joulu ( ja Beauty and the Beast 2) on Disney Television Animationin vuonna 1997 julkaistu animaatioelokuva. Se on jatkoa vuonna 1991 julkaistulle Kaunotar ja hirviö -elokuvalle. Syyskuussa 1997 julkaistiin elokuvan soundtrack. Levyn säveltäjänä toimii Rachel Portman ja sanoittajana Don Black. Walt Disney Studios Home Entertainment uudelleenjulkaisi Kaunotar ja Hirviö – Lumottu joulu -elokuvan Blu-ray- kokoelmapaketissa 26. lokakuuta 2016. == Ääninäyttelijät == == Suomenkieliset == == Julkaisu == Kaunotar ja Hirviö – Lumottu joulu julkaistiin suoraan videolle nopeasti Jafarin paluun ja muiden vastaavanlaisesti julkaistujen jatko-osien menestyksen myötä. Lumottu joulu oli Disneyn uuden Disney Television Animation -tytäryhtiön ensimmäinen julkaisu. == Lähteet == == Aiheesta muualla == * Disneyn kotisivut * * Elokuva-arvostelu – leffatykki.com Luokka:Vuoden 1997 yhdysvaltalaiset elokuvat Luokka:Jouluelokuvat Luokka:Disneyn animaatioelokuvat Luokka:Kaunotar ja hirviö Luokka:Suoraan videolle julkaistut elokuvat
Chlodwig zu Hohenlohe-Schillingsfürst

Chlodwig Carl Viktor zu Hohenlohe-Schillingsfürst (31. maaliskuuta 1819 Rotenburg an der Fulda, Hessen – 6. heinäkuuta 1901 Bad Ragaz, Sveitsi), Ratiborin ja Corveyn ruhtinas, oli saksalainen valtiomies. Hän toimi vuosina 1866–1870 Baijerin ministeripresidenttinä ja vuosina 1894–1900 Saksan keisarikunnan valtakunnankanslerina sekä Preussin ministeripresidenttinä. == Elämä == Chlodwig zu Hohenlohe-Schillingsfürst kuului vanhaan frankenilaiseen Hohenlohen aatelissukuun. Hän syntyi toisena ruhtinas Franz-Joseph zu Hohenlohe-Schillingsfürstin (1787–1841) ja tämän puolison, prinsessa Konstanze von Hohenlohe-Langenburgin (1792–1847) viidestä lapsesta. Hänen isänsä oli katolinen ja äiti luterilainen. Ajan oloon hänet kasvatettiin isänsä uskontoon katoliseksi, kun taas perheen tyttäret kasvatettiin luterilaisiksi. Chlodwig zu Hohenlohe-Schillingsfürst opiskeli Ansbachin ja Erfurtin kymnaaseissa ja myöhemmin Göttingenin, Bonnin, Lausannen ja Heidelbergin yliopistoissa. Hän opiskeli oikeustiedettä ja auskultoi vuonna 1841 Koblenzissa. == Poliittinen ura == Hohenlohe-Schillingsfürst oli poliittisesti liberaali ja kannatti ajatusta yhdistyneestä Saksasta. Baijerin kuninkaan neuvonantajana hänellä oli poliittisesti vaikutusvaltainen asema ja mahdollisuus vaikuttaa kuninkaaseen. Preussin–Itävallan sodan puhjettua vuonna 1866 Hohenlohe-Schillingsfürst tuki Preussia ja halusi Baijerin solmivan tiiviit yhteydet preussilaisiin. Hänen onnistui vakuuttaa Baijerin kuningas Ludvig II asiasta ja tämä nimitti hänet Baijerin ministeripresidentiksi sodan syttymisvuonna. Baijerin ministeripresidenttinä Hohenlohe-Schillingsfürst ajoi liittoa eteläsaksalaisten valtioiden välille esikuvanaan Bismarckin luoma Pohjois- Saksan liitto. Myöhemmin, Saksan yhdistyttyä Hohenlohe-Schillingsfürstin toivomalla tavalla, Hohenlohe-Schillingsfürst nimitettiin varapuhemieheksi vastaperustetuilla Saksan valtiopäivillä. Vuonna 1873 Bismarck nimitti Hohenlohe-Schillingsfürstin Saksan suurlähettilääksi Pariisiin. Hän pysyi virassa vuoteen 1878 asti. Vuonna 1885 hänestä tuli Elsass-Lothringenin kuvernööri ja hän jatkoi kuvernöörinä vuoteen 1894 asti. Vuonna 1894 Saksan keisari Vilhelm II nimitti Hohenlohe-Schillingsfürstin Saksan valtakunnankansleriksi. Hän erosi valtakunnankanslerin virasta terveyssyihin vedoten vuonna 1900. Luokka:Saksalaiset aateliset Luokka:Saksan valtakunnankanslerit Luokka:Preussin pääministerit Luokka:Vuonna 1819 syntyneet Luokka:Vuonna 1901 kuolleet
Lutherin kirkko (Turku)

Lutherin kirkko on Turun keskustassa sijaitseva Suomen Luterilaisen Evankeliumiyhdistyksen (SLEY) Turun osaston kokoontumistila. Se sijaitsee osoitteessa Puutarhakatu 8 a. Kirkon ovat suunnitelleet Tauno Salo ja Olavi Heikkilä, ja sen vihki käyttöön arkkipiispa Martti Simojoki 10. huhtikuuta 1967. Kirkon tiloissa sijaitsee myös SLEY:n Varsinais-Suomen piirin toimisto.Vuori, Erkki: Turun uudet kirkot, Suomen Turku 3/1967, s. 11. Kirkkosali on 345-paikkainen. Yhteensä kirkkoon mahtuu 560 henkilöä. Kirkossa järjestetään viikoittain muun muassa jumalanpalveluksia ja nuorteniltoja. Jumalanpalveluksiin osallistuu keskimäärin 200 henkeä joka sunnuntai. Vuoden 1988 Maata näkyvissä -festarit järjestettiin Lutherin kirkossa. Samassa korttelissa Lutherin kirkon kaakkoispuolella sijaitsee Turun Betel-kirkko. Niitä yhdistää Puutarhakadulta Yliopistonkadulle johtava kävelytie. == Lähteet == == Aiheesta muualla == * Suomen luterilaisen evankeliumiyhdistyksen Turun sivusto Luokka:Turun kirkkorakennukset Luokka:Evankelisuus Luokka:Suomen kivikirkot
Lutherin kirkko

Lutherin kirkko voi olla: *Luther-kirkko, kirkko Helsingissä. *Lutherin kirkko, kirkko Jyväskylässä. *Lutherin kirkko, kirkko Lahdessa. *Lutherin kirkko, kirkko Turussa.
Valaanrasva

Valaanrasva tai valasöljy on useiden valaslajien, erityisesti silovalaiden ja grönlanninvalaiden, traanista, luista ja lihasta keitetty rasva. Traanin painosta 50–80 %, luiden painosta 10–70 % ja lihan painosta 2–8 % on jalostettavissa öljyksi. Valaanrasvaa valmistetaan keittämällä valaan traania matalassa lämpötilassa. Rasva sisältää lähes 30 prosenttia omega 3-rasvahappojen bioaktiivisia muotoja. Valaanrasva on huonelämmössä juoksevaa. Kemiallisesti valaanrasva on nestemäinen vaha. Taloudellisesti arvokkainta valaanrasvaa on ollut kaskelottien päästä saatu rasva eli spermaseetti. Ennen öljyntuotannon alkua valaanrasvaa käytettiin myös öljylampuissa. Lisäksi valaanrasvaa on käytetty kosmetiikkatuotannossa sekä margariinien ja maalien valmistuksessa. Valaanrasvan käyttö päättyi lopullisesti valaiden pyyntikieltoon vuonna 1986. Jotkut inuiitit saattavat edelleen käyttää valaanrasvaa öljylampuissa. == Lähteet == ==Aiheesta muualla== *Hyljekoirat Luokka:Ravintorasvat Luokka:Valaanpyynti Luokka:Öljyt
Traani

Traani on kaikkien merinisäkkäiden nahan alla oleva paksu rasvakerros, joka säilöö energiaa, lämmittää eläintä ja helpottaa kellumista. Esimerkiksi hylkeiden, valaiden ja mursujen koko keho on nahan alla traanin peitossa. Myös saukoilla ja pingviineillä on nahan alla traania. Mustavalailla on nahkansa alla jopa yli 30 cm paksuinen kerros traania. Traani on huomattavasti paksumpaa kuin muut ihonalaiset rasvakerrokset, ja siinä on paljon enemmän verisuonia kuin maaeläinten rasvakudoksissa. Jotkut meribiologit eivät pidä traania rasvakudoksena, koska se on niin erilaista. Heidän mielestään se on omanlaistaan kudosta, joka yhdistää eläimen nahan ja sisäelimet. Traanista voi valmistaa keittämällä hylje- tai valasöljyä, ja se muodostikin valaanpyynnin perustan. Traanin painosta 50–80 % on jalostettavissa öljyksi. Inuiitit ovat perinteisesti saattaneet käyttää hyljeöljyä ruoan paistamisessa ja valasöljyä öljylampuissa. Myös traani on ollut inuiiteille perinteisesti tärkeä ravinnonlähde ainakin muktukin muodossa. Esimerkiksi valaan traani koostuu 70-prosenttisesti kertatyydyttymättömistä rasvahapoista ja lähes 30-prosenttisesti omega-3-rasvahapoista. == Lähteet == Luokka:Valaanpyynti Luokka:Eskimoiden ruoka Luokka:Hylkeet Luokka:Pingviinilinnut
Lakka (pintakäsittelyaine)

Lakka on pintakäsittelyliuos, joka kuivuttuaan muodostaa esineeseen kestävän, tavallisesti kiiltävän suojakalvon. ==Historia== Sana on peräisin italian sanasta lacca, joka puolestaan on peräisin Aasiasta, ilmeisesti paalin kielen sanasta lākhā, jonka taustalla ollut muinaisintian sana on merkinnyt punaiseksi värjäytymistä. Punertavaa "lacca"-väriainetta (tunnetaan myös nimellä sellakka)Biology dictionary alettiin tuoda löytöretkien jälkeen Intiasta Eurooppaancoloria.net, ja sitä käytettiin muun muassa huonekalujen pinnoitukseen pulituuri-nimisenä liuoksena. == Tyypit == pienoiskuva|Lakattu puurasia Vesiohenteisessa lakassa sideaineena on veteen jakaantunut polymeeri ja ohenteena vesi. Vesiohenteinen lakka voi olla kiilloltaan himmeästä kiiltävään. Sitä käytetään sisätiloissa muun muassa kalusteihin ja leluihin sekä puupohjaisten rakennuslevyjen, lattialautojen ja parkettien lakkauksiin. Lakka levitetään siveltimellä, telalla tai ruiskulla. Öljylakan sideaineena on pellavaöljy, kiinanpuuöljy tai hartsi ja ohenteena puutärpätti. Veneiden lakkauksessa voidaan sideaineena käyttää myös fenolihartsia. Öljylakka tuottaa yleensä melko kiiltävän pinnan. Se suojaa puurakenteita hyvin, ja sitä käytetään huonekalujen entisöintilakkaukseen sekä sisäverhoukseen ja lattialautoihin. Lakka levitetään siveltimellä tai ruiskulla. Alkydilakan sideaineena on alkydihartsi tai uretaanialkydihartsi ja ohenteena mineraalitärpätti tai Solvo 1. Kiiltoasteita on himmeästä kiiltävään. Lakka levitetään siveltimellä, telalla tai ruiskulla, ja sitä käytetään sisätiloissa erilaisiin puupintoihin. Reaktiolakan eli epoksilakan, katalyyttilakan tai polyuretaanilakan sideaineena käytetään muun muassa alkydi- ja aminohartsien seosta ja ohenteena tolueenia ja isobutanolia, joskus ksyleeniä ja asetonitinneriä. Lakka levitetään ruiskulla. Sitä käytetään puusepänteollisuudessa huonekalujen lakkaukseen sekä parkettien lakkaukseen. Nitroselluloosalakan sideaineena on nitroselluloosa ja ohenteena tolueeni ja asetoni. Se tuottaa erittäin kiiltävän pinnan. Lakka levitetään yleisimmin ruiskulla. Sitä käytetään lähinnä huonekalujen lakkaukseen, erikoisvalmisteena myös metallipinnoille. Sellakan sideaineena käytetään luonnonhartsia ja ohenteena spriitä. Se tuottaa erittäin kiiltävän pinnan. Sellakka levitetään siveltimellä tai villasta ja puuvillasta tehdyllä tullolla. Sitä käytetään vanhojen huonekalujen entisöintilakkauksiin. Sellakka toimii hyvin eristeenä esimerkiksi oksakohtiin. Vanhanajan venelakka on erilaisilla hartseilla vahvistettua kiinanpuuöljylakkaa. Sitä käytetään ulkotiloissa muun muassa erilaisten puualusten ja veneiden lakkaukseen sekä ulkokalusteiden ja puurakenteiden lakkaukseen märkätiloissa. == Lähteet == Luokka:Pintakäsittely Luokka:Maalausmateriaalit
Nothing Remains the Same

__NOTOC__ Nothing Remains the Same on Painin kolmas studioalbumi, joka julkaistiin 15. heinäkuuta 2002. == Kappaleet == # # # # # # # # # # # # # # == Arvostelut == * Blabbermouth: 8/10Blabbermouth: CD review == Lähteet == == Aiheesta muualla == * * Luokka:Vuoden 2002 albumit Luokka:Painin albumit
Leijapoika

Leijapoika () on Khaled Hosseinin esikoisromaani vuodelta 2003. Kirjasta tehtiin samanniminen elokuva vuonna 2007. Kirja on käännetty 34 kielelle ja myynyt yli kahdeksan miljoonaa kappaletta. Suomeksi se ilmestyi vuonna 2004 Erkki Jukaraisen kääntämänä ja Otavan kustantamana. Leijapoika on eeppinen tarina isistä ja pojista, ystävyydestä ja petturuudesta. Se on ensimmäinen länsimaissa mittavaa suosiota saanut afganistanilaissyntyisen kirjailijan teos. Kirja antaa lukijalle värikkään kuvan Afganistanin kulttuurista, perinteistä ja elämästä niin Afghanistanissa kuin maahanmuuttajina Yhdysvalloissa. Vaikka Hosseinin kuvauksessa sotaa edeltävästä ajasta Afganistanissa on tiettyä nostalgiaa, hän ei kuitenkaan peittele silloisenkaan yhteiskunnan epäkohtia kuten rotuvihaa, luokkaeroja ja nepotismia. Hänen kuvauksensa Talibanin ajasta, josta monet länsimaiset lukijat ovat saaneet tietoja ainoastaan joukkotiedotusvälineistä, on inhimillisesti järkyttävä ja koskettava, sillä se on esitetty yksilön näkökulmasta. ==Juoni== Leijapoika kertoo Amirista ja Hassanista, kahdesta afganistanilaisesta pikkupojasta 1970-luvun alkupuolen Kabulissa. Pojat ovat parhaat ystävykset, vaikka heidän välillään on suuri ero. Amir on rikkaan ja vaikutusvaltaisen isänsä ainoa poika, Hassan taas palvelijan poika ja vähemmistökansalainen, mongolien jälkeläisiin kuuluva hazara ja šiiauskoinen muslimi, kun taas valtaväestö on pataaneja ja sunnalaisia. Ystävyys ei ole tasaveroinen, vaan siinä on isännän ja palvelijan välinen arvoasetelma. Erään kerran leijoja lennättäessään Hassan saa kimppuunsa vihamiehensä Assefin, joka inhoaa erityisesti hazaroita. Amir näkee väkivallanteon, mutta ei uskalla auttaa ystäväänsä. Neuvostomiehitys, sotaherrojen aika ja lopulta Taliban tuhoavat 1970-luvun rauhallisen ja vauraan Kabulin. Amir pakenee isänsä kanssa Yhdysvaltoihin ja yrittää unohtaa entisen kotimaansa. Hän avioituu ja ryhtyy kirjailijaksi. Menneisyys ei kuitenkaan jätä Amiria rauhaan. Syyllisyys painaa häntä ja lopulta hänelle tarjoutuu tilaisuus korjata virheitään. Vielä kerran tulee kutsu takaisin talibanien hallitsemaan Afganistaniin hyvittämään kauan sitten tehty teko tai pikemminkin tekemättä jättäminen. ==Lähteet== Luokka:Vuoden 2003 kirjat Luokka:Seulonnan keskeiset artikkelit
Etelänkrilli

Etelänkrilli (Euphausia superba) on äyriäinen, joka elää suurina parvina Etelämannerta ympäröivissä merissä. Se on eteläisten merialueiden ekosysteemien avainlaji. == Ulkonäkö ja koko == Etelänkrilli kasvaa noin kuusi senttiä pitkäksi, ja painaa noin kaksi grammaa. Se on läpikuultava, ja selkäpuoleltaan ruskean sävyinen. Silmät ovat pyöreät, koirailla suuremmat kuin naarailla.Species Fact Sheets Euphausia superba (Dana, 1852) FAO Yhteensulautunutta päätä ja keskiruumiista peittää selkäkilpi; niitä seuraa lihaksikas 6-jaokkeinen takaruumis. Tuntosarvet ovat suhteellisen lyhyet. Maailman etelänkrillien yhteenlaskettu massa on luultavasti suurempi kuin minkään muun eläinlajin. 1980-luvulla sen laskettiin olevan noin 500 miljoonaa tonnia, mutta määrä on vähentynyt siitä ainakin joillakin alueilla. == Levinneisyys == Etelänkrilliä tavataan vyöhykkeellä, joka kiertää Etelämantereen ympäri polaaririntaman sisäpuolella jonkin matkaa irti rantaviivasta. Krilliparvet eivät ole jakautuneet tasaisesti tälle vyöhykkeelle, vaan suosivat tiettyjä paikkoja, jotka johtuvat joko ravinnoksi kelpaavan kasviplanktonin ja petoeläinten liikkeistä tai virtauksista ja pohjan muodoista. Krilliparvet liikkuvat, tiivistyvät ja hajaantuvat eri vuoden- ja vuorokaudenaikoina. == Lisääntyminen ja elintavat== Etelänkrillit laskevat munansa veteen alkukesästä: tammi-helmikuussa. Kukin naaras laskee tuhansia munia päällimmäisessä sadan metrin vesikerroksessa. Munat vajoavat kymmenen päivän ajan, ja toukat kuoriutuvat jopa kahden kilometrin syvyydessä. Ne kehittyvät toukkavaiheiden kautta aikuiseksi, ja osa saavuttaa sukukypsyyden kaksivuotiaina, osa vasta kolmantena vuonna. Toisin kuin monet sukulaisensa, etelänkrillit jatkavat kuoren vaihtamista säännöllisesti läpi elämänsä. Kun ravintoa on runsaasti, ne kasvavat nopeasti, ja voivat vaihtaa kuorta jopa 2-4 viikon välein. Kun ravinnosta on pulaa, laji jatkaa kuorenvaihtoa mutta muuttuu pienemmäksi. Lajin on aiemmin arveltu elävän kaksivuotiaaksi, mutta on tutkimustuloksia, jotka viittaavat etelänkrillien elävän jopa yksitoistavuotiaiksi. ==Lähteet == Luokka:Krilliäyriäiset Luokka:Etelämantereen eläimistö
Theano (mytologia)

Theano () oli kreikkalaisessa mytologiassa Pallas Athenen papitar Troijassa. Hän oli traakialaisen kuninkaan Kisseuksen tytär ja Antenorin, jonka sai lukuisia lapsia, puoliso.Homeros: Ilias vi.297–310 (engl. käännös). Ennen Troijan sotaa hänen perhekuntansa oli ottanut Menelaoksen ja Odysseuksen vastaan ja kehottanut luovuttamaan Helenan rauhan nimessa takaisin kreikkalaisille. Tämän vuoksi kreikkalaiset säästivät heidät kaupungin kukistuttua.Tryfiodoros, Troijan valloitus 644–663 (engl. käännös). Myöhemmän tradition mukaan Theanoa ja Antenoria pidettiin pettureina, jotka pettivät Troijan ja luovuttivat palladionin, kaupunkia suojelleen Athenen veistoksen, kreikkalaisille.Diktys Kreetalainen: Troijan sodan kronikka 5.8 (engl. käännös) == Muita samannimisiä hahmoja == * Theano, yksi danaideista ja Danaoksen ja Polykson tytär, joka nai Aigyptoksen pojan Fanteen vain surmatakseen tämän hääyönä isänsä käskystä.Apollodoros: Bibliotheke ('Kirjasto') 2.1.5 (engl. käännös). * Theano, joka synnytti Aineiaan rinnalla taistelleen Mimaan samana yönä kun Hekabe synnytti Pariin. * Theano, Ikarian kuninkaan Metapontoksen puoliso, jota kuningas vaati synnyttämään hänelle pojan välttyäkseen maasta karkotukselta. Theano esitti Arnen lapsen puolisolleen omanaan, mutta kun hän myöhemmin synnytti itse miehelleen kaksi poikaa, hän lähetti nämä näiden vartuttua surmaamaan kasvattiveljeään, jotta he perisivät aikanaan valtakunnan. Syntyneessä taistelussa molemmat Thenon pojat saivat surmansa, jolloin uutisen kuultuaan myös Theano surmasi itsensä.Hyginus: Fabulae clxxxvi (engl. käännös). == Lähteet == Luokka:Kreikkalainen mytologia
Pain (albumi)

Pain on industrial metal -yhtye Painin ensimmäinen albumi. Se julkaistiin vuonna 1996. == Kappaleet == # # # # # # # # # # # == Kokoonpano == * Peter Tägtgren – kaikki instrumentit == Aiheesta muualla == * * Luokka:Vuoden 1996 albumit Luokka:Vuoden 1996 esikoisalbumit Luokka:Painin albumit
Rebirth (Painin albumi)

__NOTOC__ Rebirth on Painin toinen studioalbumi, joka julkaistiin 1. joulukuuta 1999. == Kappaleet == # # # # # # # # # # # == Kokoonpano == * Peter Tägtgren – laulu, kaikki instrumentit paitsi rummut * Horgh (Reidar Horghagen) – rummut == Lähteet == == Aiheesta muualla == * * Luokka:Vuoden 1999 albumit Luokka:Painin albumit
Psalms of Extinction

Psalms of Extinction on Painin viides studioalbumi, joka julkaistiin vuonna 2007. Albumi nousi Suomen virallisen listan sijalle 21. == Kappaleet == # # # # # # # # # # # # == Arvostelut == * Allmusic: AllMusic review * Desibeli.net: Desibeli.net: Levyarvio * Hifimaailma: positiivinenHifimaailma: Levyarvio * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2007 albumit Luokka:Painin albumit
Raymond James Boland

Raymond James Boland (8. helmikuuta 1932 Tipperary – 27. helmikuuta 2014 Cork) oli irlantilaissyntyinen, Yhdysvalloissa uransa luonut kirkonmies. Hän sai katolisen vihkimyksensä papiksi 16. kesäkuuta 1957 ja piispaksi 25. maaliskuuta 1988. Hän toimi Birminghamin piispana vuosina 1988–1993 ja Kansas City-Saint Josephin piispana vuosina 1993–2005. == Lähteet == * Catholic- hierarchy.org: Bishop Raymond James Boland === Viitteet === Luokka:Yhdysvaltalaiset katoliset piispat Luokka:Vuonna 1932 syntyneet Luokka:Vuonna 2014 kuolleet
Oscar Hugh Lipscomb

Oscar Hugh Lipscomb (21. syyskuuta 1931 – 15. heinäkuuta 2020) oli yhdysvaltalainen kirkonmies. Hän sai katolisen vihkimyksensä papiksi 15. heinäkuuta 1956 ja piispaksi 16. marraskuuta 1980. Hän toimi Mobilen arkkipiispana Alabaman osavaltiossa vuodesta 1980 vetäytymiseensä 2008, jolloin häntä seurasi Thomas John Rodi. == Aiheesta muualla == * Catholic- hierarchy.org: Archbishop Oscar Hugh Lipscomb Luokka:Yhdysvaltalaiset katoliset arkkipiispat Luokka:Vuonna 1931 syntyneet Luokka:Vuonna 2020 kuolleet
Exmoor

Exmoor on kansallispuistoksi rauhoitettu nummialue Lounais-Englannissa. Kansallispuistosta 71 % on Somersetin kreivikunnassa, loput Devonin puolella. Kansallispuistoon kuuluu 55 kilometriä rannikkoa ja 692 neliökilometriä avointa nummea. Kuten muissakin Britannian kansallispuistoissa, myös Exmoorissa asuu paikallisia asukkaita useissa kylissä, joista suurimpia ovat Porlock, Dulverton, Lynton ja Lynmouth. Puiston asukkailla on yli puoli miljoonaa lammasta, jotka laiduntavat nummella ja pitävät maiseman perinteisenä. Kaikkiaan puiston alueella on noin 600 maatilaa.Destinations UK Exmoor oli yksi Britannian ensimmäisistä kansallispuistoista. Se perustettiin vuonna 1954. Se oli aikaisemmin ollut kuninkaallinen metsästysalue. Puisto ja nummialue ovat saaneet nimensä alueen halki virtaavan Exejoen mukaan. Puiston alueella on muinaisia hautakumpuja, jäänteitä roomalaisista linnoituksista ja keskiaikaisia kyliä. == Lähteet == == Aiheesta muualla == * Puiston kotisivu Luokka:Englannin kansallispuistot Luokka:Devonin maantiede Luokka:Somersetin maantiede
Suspended Animation (John Petruccin albumi)

Suspended Animation on kitaristi John Petruccin ensimmäinen sooloalbumi, joka on julkaistu 1. maaliskuuta 2005. Se on täysin instrumentaali. "Jaws of Life" on alun perin tunnettu nimellä I.B.S. (Irritable Bowel Syndrome). ==Kappaleet== Kaikki kappaleet ovat John Petruccin tekemiä. # # # # # # # # ==Kokoonpano== * John Petrucci - kaikki kitarat * Dave LaRue - bassokitara * Dave Dicenso - rummut ja lyömäsoittimet * Tony Verderosa - akustiset rummut ja sähkörummut kappaleessa Tunnel Vision * Tim LeFebvre - bassokitara kappaleessa Tunnel Vision ==Aiheesta muualla== *John Petruccin virallinen sivusto Luokka:Vuoden 2005 esikoisalbumit Luokka:John Petruccin albumit
RepRap

RepRap on projekti, jonka tavoitteena on luoda 3D-tulostin, joka kykenee tulostamaan suurimman osan omista osistaan. Kaikki projektin tuottama sisältö julkaistaan avoimen lähdekoodin lisenssin alaisuudessa. Reprap-projekti on julkaissut kaksi 3D-tulostinta. Ensimmäinen tulostin "Darwin" julkaistiin maaliskuussa 2007 ja toinen tulostin "Mendel" vuoden 2009 lokakuussa. Reprap- laitteet nimetään kuuluisien biologien mukaan, koska "projektin ydin on kopioituminen ja evoluutio". Laitteen kopioitumiskyvyn johdosta projektin alkuunpanijat visioivat mahdollisuudesta levittää Reprap-laitteita ihmisille ja yhteisöille pienin kustannuksin ja näin tehdä mahdolliseksi monimutkaisten tuotteiden luominen ja valmistus ilman kallista teollisuusinfrastruktuuria. == Katso myös == *Avoin laitteisto == Lähteet == == Aiheesta muualla == * RepRap- projektin virallinen kotisivu * Reprapin kehittäjien virallinen blogi * Reprap Sourceforge.netissä Luokka:Tietotekniikka Luokka:Avoin laitteisto
LCR-mittari

thumb|LC-mittari LCR-mittari on komponenttien ja piirien impedanssia eli vaihtovirtavastusta mittaava laite. Valitusta mittaustaajuudesta ja impedanssista mittari voi laskea komponentin induktanssin, kapasitanssin tai resistanssinhttp://www.ietlabs.com/lcr-meter-informational-guide. Useat kehittyneemmät LCR-mittarit ilmoittavat myös mitattavat kelan tai kondensaattorin häviöt (häviökerroin). LC-mittari on induktanssia ja kapasitanssia mittaava laite, jolla ei yleensä pysty mittaamaan kelan tai kondensaattorin häviöitä. ==Lähteet== Luokka:elektroniset mittarit
Projekti 629

Projekti 629 () oli Neuvostoliiton laivaston 1950-luvun lopun dieselkäyttöisten ballistisin ohjuksin varustettujen sukellusveneiden muodostama alusluokka. == Suunnittelu == Luokan suunnittelu aloitettiin 1950-luvun puolivälissä pian sen jälkeen kun Projekti 611:n () veneeseen oli sijoitettu menestyksekkäästi ydinkärjen kuljettamaan kykenevä R-11FM Scud -ohjus, jonka kantomatka oli ydinkärjellä varustettuna noin 150 km. Suunnittelutoimisto oli OKB-16, joka suunnittelu myös veneeseen sijoitettavan D-2-laukaisujärjestelmän. Vene itse perustui Projekti 641:een (). Sukellusveneeseen sijoitettiin tornin taakse siiloihin kolme ohjusta. Ohjukset voitiin laukaista vain pinnalta, mutta veneen liikkuessa. Laukaisun valmistelu kesti noin tunnin, mutta se voitiin tehdä veden alla, jonka jälkeen kolme ohjusta voitiin laukaista pinnalta 12 minuutissa. Lisäksi veneissä oli kuusi 533 mm torpedoputkea. Kolmen veneen jälkeen ohjukseksi tuli uudempi nestepolttoaineinen yksivaiheinen R-13 (), jonka kantama oli 600 kilometriä. == Alukset == Veneitä rakennettiin 23, joista 16 Severodvinskissa ja seitsemän Komsomolsk-na-Amuressa tehtaalla №199. Ensimmäiset otettiin käyttöön 1958 ja viimeiset 1962. Suunnitelmat myytiin myös Kiinan kansantasavaltaan 1959, mutta Neuvostoliiton ja Kiinan välirikon jälkeen neuvostoliittolaiset lähtivät Kiinasta elokuussa 1960. Neljätoista venettä uudistettiin (Projekti 629A, Golf II) 1966–1972 varustamalla ne R-21-ohjuksin (), jonka kantomatka oli 1 400 km. Neljä uudistettiin komento- ja viestialuksiksi projektina 629R. Yksittäisiä veneitä varustettiin ohjuksilla R-29 () (Projekti 601), R-27K () (Projekti 605) ja R-39 (Projekti 619).Gardiner, Robert s. 401 Maalis–huhtikuussa 1968 K-129 upposi Tyynellämerellä 2 800 km Oahusta luoteeseen noin viiden kilometrin syvyyteen. Yhdysvaltain SOSUS-kuuntelujärjestelmä havaitsi veneen uppoamisen.Smith 2013, s. 12 Yhdysvaltain CIA nosti heinäkuussa 1974 projekti Azorianissa uponneen aluksen etriä pitkän keulaosaston erikoisvalmisteisella USNS Glomar Explorerilla. Keulaosastosta löytyi kahdeksan merisotilaan ruumiit sekä kaksi ydintorpedoa. ==Lähteet== * * 629 GOLF * === Viitteet === Luokka:Neuvostoliiton laivaston sukellusveneet Luokka:Sukellusveneluokat
SRJTNT vol. 1

SRJTNT vol. 1 on Julma-Henri & Syrjäytyneiden -nimellä julkaistu mixtape. Se julkaistiin 15. joulukuuta 2008. Mixtape sisältää Julma-Henrin biisien lisäksi mm. Adebizin & Konnan sekä Haittavaikutuksen kappaleita. == Taustatietoa == SRJTNT vol. 1 sisältää Julma-Henrin & Syrjäytyneiden vanhojen julkaisemattomien kappaleiden lisäksi eri artistien Internet-sivustoilla tai muualla julkaistuja kappaleita. Levyn teemoja ovat Julma-Henrin tapaisesti henkinen kasvu, toipuminen ja toivon löytäminen. Levyllä on Kim ”Casio” Rantalan, Sekasin, DJ Polarsoulin, Konnan, Vilunki 3000:n ja suurimmaksi osaksi Panama Rayon tuotantoa. Levy on myyty loppuun. == Kappaleet == # Julma- Henri & Syrjäytyneet - # Julma-Henri & Syrjäytyneet - # Julma-Henri & Syrjäytyneet - # Haittavaikutus - # Julma-Henri & Syrjäytyneet - # Julma-Henri & Syrjäytyneet - # Haittavaikutus - # Julma-Henri & Syrjäytyneet - # Adebizi & Konna - # Julma-Henri & Syrjäytyneet - # Julma-Henri & Syrjäytyneet - # Painajainen - # Julma-Henri & Syrjäytyneet - # DJ Polarsoul - # Julma-Henri & Syrjäytyneet - # Julma-Henri & Syrjäytyneet - ==Tuotanto== Levyn sisältämä ”Porthanink.” (lyhennetty Porthaninkatu) on Panama Rayon remix-versio Al-Qaida Finlandissa olevasta ”010706” -kappaleesta. ”Pohjalla” on lyhennetty versio Asan Foetida-Pro Promolla olevasta saman nimisestä kappaleesta ja ”Kill for Peace” -kappale on taas lyhennetty versio Asan Via Karelia -albumilla olevasta ”Rauhan murhaajat” -kappaleesta. Kappaleen ”8” biitti on otettu suoraan Young Jeezyn kappaleesta ”Put On” -kappaleesta (mukana Kanye West). ”Minä rakastan sinua” on samplattu Coheed and Cambria -yhtyeen ”The Ring in Return” -kappaleesta. ”Huonoa seuraa” on julkaistu Adebizin & Konnan Korvia myöten EP:llä vuonna 2008. ”Oulu-Hellsinki” on ollut Serefest-tapahtuman internetsivuilla 2007 ja ”Voima” on julkaistu 2008 DJ Polarsoulin World Bump -mixtapella. Kappaleessa ”Lintumies” on samplattu The Chordettes -yhtyeen ”Mr. Sandman” -kappaletta. == Aiheesta muualla == * Julma-Henri & Syrjäytyneet MySpace -sivustolla * Albumin arvostelu Redrum-187 -sivustolla Luokka:Julma- Henrin albumit Luokka:Panama Rayon tuottamat albumit Luokka:Vuoden 2008 albumit Luokka:Suomalaiset mixtapet
Kaava

Kaava tarkoittaa seuraavia: * luonnontieteessä matemaattista yhtälöä tai kemiallisen yhdisteen kaavaa * alueen rakentamiseen liittyvää, kaavoituksen tuloksena syntynyttä suunnitelmaa kuten asema-, yleis-, seutu- tai ranta- asemakaavaa * ompelukaavaa eli mallia, jonka mukaan kankaasta leikataan tietyn muotoisia osia.
Cape Bretonin saari

Cape Breton on saari Kanadan itärannikolla, Nova Scotian provinssissa. Nimi viittaa ranskan kielen sanaan Breton, joka tarkoittaa Bretagnea. Saaren erottaa mantereesta Canson salmi, jonka poikki on rakennettu pengerretty tie. Newfoundlandista saaren erottaa Cabotin salmi. == Maantiede == Saaren maasto kohoaa tasaisesti etelästä pohjoiseen; pohjoisimmassa osassa on ylänköalue, jonka korkein kohta White Hill on 532 metriä merenpinnasta. Saarella asuu noin 148 000 henkeä. Sen pinta-ala on 10 311 neliökilometriä. Suurin taajama on Sydneyn kaupunki, jossa toimii Cape Bretonin yliopisto.Cape Breton University Saarella on kansallispuisto, ja siellä järjestetään kelttiläisen musiikin festivaali.Visit Nova Scotia == Historia == Cape Bretonin ensimmäiset eurooppalaisperäiset asukkaat olivat ranskalaisia siirtolaisia, jotka saapuivat saarelle vuonna 1710. Ranskalaisten vallan keskus saarella oli Louisbourgin linnoitus.Olson & Shadle 1996, s. 247 Ison-Britannian kuningaskunta valloitti Cape Bretonin ranskalaisilta vuonna 1745, mutta palautti sen Ranskalle neljä vuotta myöhemmin. Cape Breton siirtyi pysyvästi brittien haltuun seitsenvuotisessa sodassa vuonna 1758, mikä vahvistettiin rauhansopimuksessa vuonna 1763. Yhdysvaltain vapaussodan päätyttyä Cape Bretoniin muutti jonkin verran sodan lojalisteja. Vuonna 1784 Cape Breton erotettiin Nova Scotiasta erilliseksi siirtokunnaksi, mutta se liitettiin uudelleen Nova Scotian siirtokuntaan vuonna 1820. == Väestö == Vuonna 2001 saarella asui 147 454 henkeä. 95 % heistä oli valkoisia, 3,6 % mi'kmaq- intiaaneja, 0,7 % mustia ja 0,1 % arabeja. Suurimmat uskonnot ovat katolisuus (69 820) ja protestantismi (32 575). Saarella eli aikoinaan monia gaelin kielen puhujia, he puhuivat kanadangaelin murretta. Murteella on nykyisin noin 2 000 puhujaa ja se on vaarassa hävitä kokonaan. == Lähteet == * === Viitteet === == Aiheesta muualla == Luokka:Nova Scotia Luokka:Kanadan saaret
G-Star RAW

G-Star Raw CV (yleisesti käytetään nimiä G-Star tai G-Star RAW) on alankomaalainen vaatealan yritys. Sen pääkonttori sijaitsee Amsterdamissa, jossa yritys perustettiin vuonna 1989. Alun perin yritys tunnettiin nimellä Gap Star, mutta nimi muutettiin kansainvälisille markkinoille siirryttäessä, ettei se sekoittuisi yhdysvaltalaiseen Gap-vaatemerkkiin. G-Star on keskittynyt urbaanien muotivaatteiden valmistukseen. Erityisesti se tunnetaan pesemättömän ja käsittelemättömän farkkukankaan, niin sanotun raw denimin käyttämisestä. Armeijahenkisyys on yksi tärkeimpiä tuotteiden inspiraation lähteitä. == Aiheesta muualla == * Virallinen kotisivu Luokka:Alankomaalaiset teollisuusyritykset Luokka:Tekstiilivalmistajat Luokka:Vaatemerkit
Kankaanpään kirkko

Kankaanpään kirkko on vuonna 1839 käyttöön vihitty päätytornillinen, puurakenteinen ja sisäviisteinen ristikirkko Kankaanpäässä. Kirkko edustaa uusklassismia tyylisuunnaltaan. Kirkon suunnitteli saksalainen arkkitehti Carl Ludvig Engel. Istumapaikkoja kirkossa on noin 1 000. Kirkon ristikeskuksessa on laakealla telttakatolla katettu attikamainen korotus. Ristikeskuksessa on kupoli. Uusklassismia edustava päätytorni on kupukatteinen. Felix Frang on maalannut kirkon Kristuksen kirkastuminen -nimisen alttaritaulun vuonna 1922. Vuosina 1938–1939 Urho Lehtinen maalasi kirkkosalin seiniin maalaukset. Urut on puolestaan valmistanut Hans Heinrich. Uruissa on 40 äänikertaa. Kirkko on Satakunnan suurimpiin puukirkkoihin lukeutuva, ja se sijaitsee kirkonmäellä näkyen kauaksi Ruokojärven taakse. Myös Isojoen ja Kauhajoen rajalla sijaitsevasta Lauhanvuoren kansallispuiston näkötornista voi kiikareilla 24-metrisen kirkontornin havaita. Kankaanpään kirkko sijaitsee osoitteessa Keskuskatu 64. == Historia == Vuonna 1641 perustettiin Suur-Ikaalisten kirkkopitäjä, johon Kankaanpää liitettiin. Vuonna 1756 paikkakunnalle valmistui kirkko, nykyisen kirkon edeltäjä. Vuonna 1759 Kankaanpäälle myönnettiin kappelioikeudet. Kankaanpää on ollut itsenäinen seurakunta vuodesta 1841 lähtien, jolloin Ikaalisten kirkkopitäjä purettiin. Nykyinen kirkko vihittiin 2. kesäkuuta 1839 käyttöön. Tosin tuolloin rakennus oli vielä kesken osittain. Kaikki paikkakuntalaiset sukupolvet ovat kirkon valmistumisen jälkeen osallistuneet korjaustöihin ja uudisrakentamiseen. Viimeksi rakennusta on korjattu kirkon 150-vuotisjuhliksi. == Lähteet == == Aiheesta muualla == * *Kirkosta Kankaanpään seurakunnan sivuilla Kirkko Luokka:Satakunnan kirkkorakennukset Luokka:Suomen puiset sisäviisteiset ristikirkot Luokka:Carl Ludvig Engelin suunnittelemat rakennukset Luokka:Uusklassinen arkkitehtuuri Luokka:Suomen 1830-luvulla rakennetut kirkot
Niort

Niort on kaupunki Länsi-Ranskassa. Se on Deux-Sèvresin departementin prefektuuri, eli pääkaupunki, Uuden-Akvitanian alueella (région). Kaupungin latinankielinen nimi oli Novioritum. Niortin väkiluku on 58 066 (vuonna 2006). Kaupunkialueella asuu 134 927 ihmistä. thumb|left|200px|Niortin keskiaikainen linna toimii museona. Kuva vuodelta 2004. thumb|none|200px|Le Pilori Niortissa. == Lähteet == == Aiheesta muualla == *Niortin kaupungin kartta Luokka:Ranskan kaupungit Luokka:Deux-Sèvresin kunnat
Ángel Bernabé

Ángel Bernabé Acosta (s. 11. elokuuta 1987 Velada)Bernabé Soccerway. Viitattu 16.8.2016. on espanjalainen jalkapallomaalivahti. Hän edustaa CP Cacereñoa. Ennen kuin Bernabé siirtyi Atléticon juniorijoukkueeseen, hän edusti UD Talaveralaa ja Talavera CF:tä. Heinäkuussa 2008, Bernabé pääsi pelaamaan harjoituskaudella ykkösjoukkueessa. Hän toimi joukkueen kolmosmaalivahtina, muut maalivahdit olivat Leo Franco ja Grégory Coupet. Kesäkuussa 2009 Bernabé solmi kolmivuotisen sopimuksen Salamancan kanssa.http://www.transfermarkt.com/angel-bernabe/transfers/spieler/60368 Sopimuksen päätyttyä Bernabé siirtyi edustamaan Cádiz CF:tä kahdeksi vuodeksi. Joukkue vaihtui UB Conquenseksi, josta ura jatkui CF Talavera De La Reinassa. Vuodet 2016-2017 Bernabé pelasi Marbella FC:n joukkueessa ja vuodesta 2018 hänen seuranaan on ollut CP Cacereño. Bernabé oli mukana Espanjan maajoukkueessa alle 20-vuotiaiden MM-kilpailuissa vuonna 2007. == Lähteet == Luokka:Espanjalaiset jalkapallomaalivahdit Luokka:Vuonna 1987 syntyneet Luokka:Elävät henkilöt
Piirre

Piirre ( on hahmontunnistuksessa vektori, jonka arvo on havaittu mittauksen tuloksena tai soveltamalla tarkoituksenmukaista heuristiikkaa olemassaolevaan aineistoon. Piirre tarkoittaa tiettyä piirreavaruuden alkiota; piirrevektorit virittävät piirreavaruuden. Hyvän piirteen tunnusmerkkejä ovat samankaltaisuus muiden samaa luokkaa edustavien piirteiden kanssa ja toisaalta erottuminen muiden luokkien piirteistä. Luokittimen tehtävä on pilkkoa piirreavaruus luokiksi päätöstasoilla. Luokittimet ovat usein geneerisiä ja eri luokittimia voidaan vaivatta soveltaa olemassaoleviin piirteisiin. Eniten käytetyt piirre- erotusmenetelmät ovat lineaarisia. Kuitenkin tiedetään, että monet tosielämän ilmiöt ovat epälineaarisia, joten epälineaariset piirre-erotusmenetelmät saattavat paljastaa mittauksista sellaista tietoa, jota ei voida löytää lineaarisilla menetelmillä. ==Lähteet== Luokka:Hahmontunnistus
Tommy Douglas

Thomas Clement "Tommy" Douglas PC, CC, SOM (20. lokakuuta 1904 Falkirk, Skotlanti – 24. helmikuuta 1986 Ottawa, Ontario) oli skotlantilaissyntyinen kanadalainen poliitikko. Hän oli maansa johtavia sosialistipoliitikkoja. ==Poliittinen ura== Tommy Douglas oli Saskatchewanin provinssin päämies (englanninkielinen termi Premier of Saskatchewan) vuosina 1944–1961 johtaen Pohjois-Amerikan ensimmäistä sosialistihallitusta. Douglas myös esitteli Kanadan yleisen terveydenhoitojärjestelmän kehittämisen, ja häntä pidetäänkin Kanadan terveydenhoitojärjestelmän isänä. Vuonna 2004 kanadalaiset äänestivät Douglasin kaikkien aikojen suurimmaksi kanadalaiseksi. CBC: The Greatest Canadian Hänen elämästään on tehty Kanadassa myös kaksijaksoinen televisiosarja nimeltään Prairie Giant. ==Yksityiselämä== Tommy Douglas tunnetaan myös Kiefer Sutherlandin isoisänä. Kieferi Sutherlandin äiti Shirley oli nimittäin Tommy Douglasin tytär sekä Donald Sutherlandin vaimo. Tommy Douglas kuoli syöpään 81-vuotiaana. ==Lähteet== ==Aiheesta muualla== * Tommy Douglas and his Government 1944-1960 * Biography of Thomas Clement Douglas * Prairie Giant: The Tommy Douglas Story * CBC Digital Archives - Tommy Douglas and the NDP * Order of Canada Citation * Federal Political Biography from the Library of Parliament * Douglas-Coldwell Foundation - Promoting Education and Research into Social Democracy Luokka:Kanadalaiset poliitikot Luokka:Kanadan historia Luokka:Companion of the Order of Canada Luokka:Skotlantilaiset henkilöt Luokka:Vuonna 1904 syntyneet Luokka:Vuonna 1986 kuolleet
François Sagat

François Sagat (s. 5. kesäkuuta 1979 Cognac, Charente, Ranska) on slovakki ja pornonäyttelijä, joka esiintyy homo- ja bipornoelokuvissa. Sagatin tunnusmerkkejä ovat lihaksikas vartalo, eksoottinen maskuliininen ulkonäkö, sekä erikoinen koko päänahan peittävä tatuointi. Erotiikan lisäksi Sagat on toiminut muotimallina sekä näytellyt elokuvissa L.A. Zombie, Man at Bath ja Saw VI. ==Filmografia== *Man at Bath (, 2010) *L.A. Zombie (2010) *Saw VI (2009) *Titan Media **Funhouse (2008) **Stretch (2007) **Folsom Leather (2007) **Shacked Up (2007) **H2O (2007) **SPY Quest 3 (2007) **Breathless (2007) **Folsom Filth (2007) *Raging Stallion **Bedroom Eyes (2006) **Manhattan (2006) **Fistpack 7: Twist My Arm (2006) **Centurion Muscle II - Alpha (2006) **Escape From San Francisco (2006) **Tough As Nails (2006) **Arabesque (2006) **MANIFESTO (2005) **Hard As Wood (2005) **Knight After Night (2005) **Hole Sweet Hole (2005) *Citebeur **Wesh Cousin 7 - C'est d'la balle (2006) **Wesh Cousin 6 - Cho bouillants (2005) **Wesh Cousin 5 - Relax man (2005) **Univers Black - Matos de blackoss (2005) *Diapopic **François Sagat : Le DVD (2005) **Pompiers mis à nu (2005) **Pompiers mis à nu 2 (2005) ==Lähteet== ==Aiheesta muualla== *François Sagat'n verkkosivut * * Luokka:Ranskalaiset pornonäyttelijät Luokka:Homopornonäyttelijät Luokka:Vuonna 1979 syntyneet Luokka:Elävät henkilöt
Sandhurstin kuninkaallinen sotakorkeakoulu

Sandhurstin kuninkaallinen sotakorkeakoulu (, lyh. RMAS) on Sandhurstissa, Berkshiressä sijaitseva Britannian armeijan upseerikoulutuskeskus. Se on maavoimien vastine ilmavoimien Royal Air Force Collegelle ja laivaston Britannia Royal Naval Collegelle. Kaikki Britannian armeijan upseerit koulutetaan Sandhurstissa, mukaan lukien aliupseeristosta ylenneet. Kadeteista noin 10 prosenttia on naisia ja lähes 10 prosenttia ulkomailta. Nykyisessä muodossa oleva koulu muodostettiin 1947 Woolwichissa sijainneen Royal Military Academyn ja sandhurstlaisen Royal Military Collegen yhdistyessä. Royal Military College oli ollut toiminnassa vuodesta 1802, jonka katsotaan olevan myös nykyisen Sandhurstin sotakorkeakoulun perustamisvuosi. Sandhurstin alumniin lukeutuu useita maineikkaita sotilasjohtajia, sekä myös kuninkaallisia, poliitikkoja ja kulttuurihenkilöitä eri puolilta maailmaa. == Aiheesta muualla == * The British Army: The Royal Military Academy Sandhurst Luokka:Berkshire Luokka:Englannin yliopistot Luokka:Sotakorkeakoulut